EkBass/fiwiki-20250220-pages-articles huggingface dataset:
Halid Kurbanali

Halid Kurbanali (3. lokakuuta 1927 – 5. joulukuuta 1988Hautakivi; Vatialan hautausmaa, kappelinkierto 3, 36240 Kangasala) oli Tampereella vaikuttanut tataaritaustainen suomalainen muusikko, joka tunnettiin taitavana hanuristina.Helen 2008, s. 123Baibulat 2004, s. 256 Kurbanali tuli musikaalisesta perheestä, johon kuului isä Ymär, äiti Ainidshemäl, veli Abdul- Hamid ja sisko Möndshijä. Tataariyhteisön juhlatilaisuuksissa Kurbanalien esitykset muodostivat aina merkittävän ohjelmanumeron. Kurbanali oli mukana tamperelaisissa yhtyeissä kuten Laihtumattomat lavalla, mihin kuului myös muun muassa Toivo Honkonen ja Juhani Linkosuo. Kurbanali soitti myös Acre Karin kanssa, jonka vuoden 1973 juhlakonsertissa "Acre juhlii" hän esiintyi. Tallenne on löydettävissä Kavin katselupisteiltä. Halid Kurbanali on haudattu vaimonsa Riitan kanssa Vatialan hautausmaalle. == Muuta == Nimi tulee arabialaisesta خالد قربان علي, Khālid Qurbān ʻAlī. Halidin isä Ymär (1888–1957) ja setä Mirsiaf (Mirsayaf, 1882–1967), eli "Korbangalin veljekset", olivat kotoisin Aktukista. Ymär käytti sukunimestä kirjoitusmuotoa KurbanaliLeitzinger, Antero: Mishäärit – Suomen vanha islamilainen yhteisö. (Sisältää Hasan Hamidullan ”Yañaparin historian”. Suomentanut ja kommentoinut Fazile Nasretdin). Helsinki: Kirja-Leitzinger, 1996. ISBN 952-9752-08-3 (s. 132) (tataarin kirjakielellä Qorbanğali). Halid Kurbanali palveli jatkosodan aikaan Tampereen suojeluskuntapiirin esikunnassa.Suomen Islam-seurakunnan veteraaniteos:vastaava toimittaja Tuomo Hirvonen. Gummerus Kirjapaino Oy, Jyväskylä. 2006. ISBN 952-99306-1-5 (s. 64) == Lähteet == * Baibulat, Muazzez: Tampereen Islamilainen Seurakunta: juuret ja historia. Jyväskylä: Gummerus Kirjapaino Oy, 2004. ISBN 952-91-6753-9 * Helen, Olli: Acre, Arizona ja muut – Tamperelaisia viihteentekijöitä ennen Manserockia. Tampere-seura ry, 2008. ISBN 978-952-5558-07-4 ===Viitteet=== Luokka:Vuonna 1927 syntyneet Luokka:Vuonna 1988 kuolleet Luokka:Suomalaiset muusikot
José Gómez Mustelier

José Gómez Mustelier eli Jovani Gomez (s. 28. tammikuuta 1959 Kolumbia, Las Tunas, Kuuba) on entinen kuubalainen nyrkkeilijä, joka voitti keskisarjan kultamitalin vuoden 1980 Moskovan olympiaturnauksessa. Kaksi vuotta aiemmin hän voitti maailmanmestaruuden Belgradin MM-kilpailuissa. José Gómez Mustelier aloitti nyrkkeilyn 15-vuotiaana Teófilo Stevensonin menestyksen innoittamana. Koulun jälkeen hän siirtyi armeijaan, jossa hän jatkoi nyrkkeilyharrastustaan. Ensimenestyksensä hän saavutti vuonna 1977, kun hän voitti Keski-Amerikan ja Karibian mestaruuden. Vuotta myöhemmin hänestä tuli Kuuban mestari ja myös neljänä seuraavana vuonna. Vuonna 1978 José Gómez edusti maataan menestyksekkäästi keskisarjassa Belgradin MM-kisoissa. José Gómez eteni välieriin kahdella voitolla. Välierässä hän kohtasi Jugoslavian Slobodan Kacar, josta hän sai voiton keskeytyksellä 2. erässä. Loppuottelussa vastaan tuli Suomen Tarmo Uusivirta, josta hän otti selvän pistevoiton 5-0. Seuraavana vuonna hän voitti myös Pan-Amerikan mestaruuden kukistaen loppuottelussa Brasilian Carlos Fonsecan. Gómez joutui auto-onnettomuuteen vähän ennen vuoden 1980 olympialaisia. Hän loukkaantui, mutta pystyi kilpailemaan Moskovassa. Hän edusti Kuubaa Moskovan olympialaisten keskisarjassa. Ensimmäisessä otelussaan hän sai niukan 3-2 -pistevoiton Sambian Enock Shamasta, sen jälkeen kukistuivat Pohjois-Korean Mung Jan Bong ja Romanian Valentin Silaghi. Loppuotelussa vastaan tuli Neuvostoliiton Viktor Savtšenko, josta hän sai pistevoiton luvuin 4-1. Olympiakullan jälkeen Jose Gomez Mustelier jatkoi nyrkkeilyuraansa vielä kolme vuotta voittaen kansallisia mestaruuksia ja pieniä kansainvälisiä turnauksia. Hän lopetti urheilijauransa vuonna 1983 26 vuoden iässä. == Lähteet == Luokka:Kuubalaiset nyrkkeilijät Luokka:Kuubalaiset olympiavoittajat Luokka:Vuonna 1959 syntyneet Luokka:Elävät henkilöt
Emden (täsmennyssivu)

Emden tarkoittaa esimerkiksi seuraavia: * Emden, kaupunki Saksassa ==Laivoja== * SMS Emden (1908), Saksan keisarikunnan laivaston Dresden-luokan kevyt risteilijä, joka tuhoutui 1914 * SMS Emden (1916), Saksan keisarikunnan laivaston Königsberg-luokan risteilijä * Emden (1925), vuonna 1925 palvelukseenotettu kevyt risteilijä * Emden (F210), Saksan liittotasavallan laivaston ja yhdistyneen Saksan laivaston fregatti * Emden (F221), Saksan liittotasavallan laivaston fregatti ==Sukunimi== * Anicka van Emden Luokka:Luettelot henkilöistä sukunimen mukaan
Qarshin aro

Qarshin aro () on Qashqadaryon vesistöalueeseen kuuluva tasanko Uzbekistanin Qashqadaryon alueella ja Turkmenistanin itäosassa. Sen pinta-ala on 13 000 neliökilometriä. Qarshin aro rajoittuu pohjoisessa Qarnobin aroon, idässä Hisor- ja Zarafshonvuorten reuna-alueisiin, etelässä Amudarjan vesistöalueen erottaviin kukkuloihin ja lännessä Devxonan ylänköön. Alue on pääosin kumpuilevaa tasankoa, jonka korkeus merenpinnasta on 200–260 metriä lännessä ja 400–500 metriä idässä. Sitä peittää etupäässä jokien tuoma hiekka ja savi. Länsiosassa on hiekkadyynejä. Alueella vallitsee mannerilmasto. Keskilämpötila on tammikuussa 1,5 ja heinäkuussa 28,2–31,6 astetta. Vuosittainen sademäärä on 146 millimetriä lännessä ja 230 idässä. Luonnollisia vesilähteitä on Qashqadaryojokea lukuun ottamatta vähän. Suuri osa tasangosta on otettu keinokastelun avulla viljelyskäyttöön. Sitä varten on rakennettu kanavia ja tekojärviä. Keinokastelun aiheuttama ongelma on maaperän suolapitoisuuden lisääntyminen. Muborakin ja Pamuqin lähellä hyödynnetään öljy- ja maakaasukenttiä. Alueen tärkein teollisuuskeskus on Qarshi. ==Lähteet== Luokka:Arot Luokka:Qashqadaryon alue Luokka:Turkmenistanin maantiede Luokka:Uzbekistanin maantiede
Róża Thun

Róża Thun (s. 13. huhtikuuta 1954 Krakova, Puola) on puolalainen poliitikko. Thun edustaa Polska 2050-puoluetta. Aikaisemmin hän on edustanut Kansalaisfoorumi-puoluetta. Thun on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa Uudistuva Eurooppa -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1954 syntyneet Luokka:Puolalaiset europarlamentaarikot
Marek Balt

Marek Balt (s. 8. huhtikuuta 1973 Częstochowa, Puola) on puolalainen poliitikko. Balt edustaa Nowa Lewica-puoluetta. Balt on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Puolalaiset europarlamentaarikot Luokka:Vuonna 1973 syntyneet Luokka:Elävät henkilöt
Łukasz Kohut

Łukasz Kohut (s. 10. syyskuuta 1982 Katowice, Puola) on puolalainen poliitikko. Kohut edustaa Nowa Lewica-puoluetta. Kohut on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Puolalaiset europarlamentaarikot Luokka:Vuonna 1982 syntyneet Luokka:Elävät henkilöt
Bogusław Liberadzki

Bogusław Liberadzki (s. 12. syyskuuta 1948 Sochaczew, Puola) on puolalainen poliitikko. Liberadzki edustaa Nowa Lewica-puoluetta. Aikaisemmin hän on edustanut Demokraattisen vasemmiston liittoa. Liberadzki on toiminut Euroopan parlamentin jäsenenä huhtikuusta 2003 lähtien. Hän edustaa Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Puolalaiset europarlamentaarikot Luokka:Vuonna 1948 syntyneet Luokka:Elävät henkilöt
Pont Cardinet’n metroasema

Pont Cardinetin metroasema on Pariisin metron linjan 14 asema, joka sijaitsee Batignollesin kaupunginosassa. Se avattiin 14. joulukuuta 2020 osana laajennusta Mairie de Saint-Oueniin ja sijaitsee lähellä Pont Cardinet -asemaa. == Historia == Tammikuussa 2010 käynnistetyssä julkisessa kuulemisessa linjan 14 jatkamisesta Mairie de Saint-Oüeniin monet vastaajat vaativat metroasemaa Pont-Cardinetiin. STIF:n johtaja ilmoitti kuulemisen yhteenvedossa, että hän ehdottaisi STIF:n hallitukselle sen rakentamisen selvittämistä, Vuonna 2011 linjan 13 desaturaatiota kuvaavassa kaaviossa tarkasteltiin geologisia monimutkaisuuksia, mukaan lukien maankäytön riskejä, jotka vaikuttavat olemassa olevaan kaupunkisuunnitteluun, minkä vuoksi STIF sulki pois ajatuksen linjan 14 yhdistämisestä Roman metroasemaan Pont Cardinetin yhteyden suosimiseksi. Tätä vaihtoehtoa tukivat sekä UMP:n 17. kaupunginosan pormestari Brigitte Kuster että liikenteestä vastaava Pariisin apulaispormestari Annick Lepetit (PS). Valtio ja alue sopivat 26. tammikuuta 2011 Île-de-Francen julkisen liikenteen laajoista suuntaviivoista vuoteen 2025 asti ja kirjasivat yksityiskohtaisesti suunnitellun aseman rakentamisen linjalta 14 Pont Cardinetiin. Seine-Saint-Denis’n ja Hauts-de-Seinen prefektuurien 4. lokakuuta 2012 antamassa prefektuurien välisessä asetuksessa linjan 14 jatkaminen julistettiin yleishyödylliseksi. Pont Cardinet -aseman rakentaminen annettiin Eiffage TP/Razel-Bec11 -konsernin tehtäväksi. Asema rakennettiin kaivetuksi holviksi, jossa oli modulaariset seinät. Asema toimi Magalin kokoamiskuiluna, joka oli toinen linjan 14 jatketta kaivavista tunnelinporauskoneista. Pont Cardinet’n ja Saint-Lazaren välinen 1 594 metriä pitkä tunneli kaivettiin marraskuun 2015 ja kesäkuun 2016 välisenä aikana kahdenkymmenen metrin syvyyteen. Asemaa käytettiin jälleen Yolèneksi nimetyn tunnelinporauskoneen uudelleenkäynnistämiseen pohjoisessa. Asema avattiin 14 joulukuuta 2020. Luokka:Pariisin metroasemat
György Hölvényi

György Hölvényi (s. 13. kesäkuuta 1962 Budapest, Unkari) on unkarilainen poliitikko. Hölvényi edustaa kristillisdemokraattista kansanpuoluetta. Hölvényi on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1962 syntyneet Luokka:Unkarilaiset europarlamentaarikot
Attila Ara-Kovács

Attila Ara-Kovács (s. 14. tammikuuta 1953 Oradea, Romania) on unkarilainen poliitikko. Ara-Kovács edustaa Demokraattinen koalitio-puoluetta. Ara-Kovács on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Unkarilaiset europarlamentaarikot Luokka:Vuonna 1953 syntyneet Luokka:Elävät henkilöt
Csaba Molnár

Csaba Molnár (s. 4. joulukuuta 1975 Csorna, Unkari) on unkarilainen poliitikko. Molnár edustaa Demokraattinen koalitio-puoluetta. Molnár on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Unkarilaiset europarlamentaarikot Luokka:Vuonna 1975 syntyneet Luokka:Elävät henkilöt
Sándor Rónai

Sándor Rónai (s. 22. marraskuuta 1988 Budapest, Unkari) on unkarilainen poliitikko. Rónai edustaa Demokraattinen koalitio-puoluetta. Rónai on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Unkarilaiset europarlamentaarikot Luokka:Vuonna 1988 syntyneet Luokka:Elävät henkilöt
István Ujhelyi

István Ujhelyi (s. 28. helmikuuta 1975 Berettyóújfalu, Unkari) on unkarilainen poliitikko. Ujhelyi edustaa Esély Közösség-puoluetta. Ujhelyi on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Unkarilaiset europarlamentaarikot Luokka:Vuonna 1975 syntyneet Luokka:Elävät henkilöt
Cédric Zesiger

Cédric Zesiger (s. 24. kesäkuuta 1998 Meyriez) on sveitsiläinen jalkapalloilija, pelipaikaltaan keskuspuolustaja. Hän on pituudeltaan 194-senttimetrinen. Hän edustaa Saksan Bundesliigassa pelaavaa Wolfsburgia. Hän pelasi Sveitsin A-maajoukkueessa ensimmäisen kerran vuonna 2021. Zesiger nousi Neuchâtel Xamaxin junioreista toisella sarjatasolla pelaavaan edustusjoukkueeseen kaudella 2015–2016. Hän siirtyi Sveitsin Superliigan Grasshoppersiin elokuun 2016 lopulla. Heinäkuussa 2019 hän siirtyi Young Boysiin. Hän on pelannut Sveitsin Superliigassa 148 ottelua ja tehnyt niissä kuusi maalia. Hän voitti liigamestaruuden vuosina 2020, 2021 ja 2023 sekä Sveitsin cupin vuosina 2020 ja 2023. Hän pelasi Young Boysin joukkueessa yhden ottelun Mestarien liigassa ja 12 ottelua Eurooppa-liigassa. Zesiger siirtyi kesällä 2023 saksalaisseura Wolfsburgiin ja pelasi kaudella 2023–2024 Bundesliigassa 23 ottelua. Zesiger pelasi Sveitsin nuorisomaajoukkueissa alle 18-vuotiaista alle 21-vuotiaisiin. Hän pelasi kaksi ottelua alle 21-vuotiaiden EM-kilpailuissa 2021. Hän pelasi Sveitsin A-maajoukkueessa ensimmäisen kerran syyskuussa 2021 ystävyysottelussa Kreikkaa vastaan. Hän kuului Sveitsin joukkueeseen EM-kilpailuissa 2024 mutta ei päässyt turnauksessa pelaamaan. Hän on pelannut EM-kilpailujen 2024 loppuun mennessä neljä A-maaottelua, joissa hän on ollut kahdesti avauskokoonpanossa. == Lähteet == Luokka:Sveitsiläiset jalkapalloilijat Luokka:Vuonna 1998 syntyneet Luokka:Elävät henkilöt
Samaran piiri

Samaran piiri () on yksi Ukrainan Dnipron kahdeksasta hallinnollisesta alueesta (kaupunkipiiristä). Dnipron itäosassa, Dneprin vasemmalla rannalla ja sivujoki Samaran liittymäkohdassa sijaitsevan kaupunkipiirin pinta-ala on 66,834 neliökilometriä. Runsaasti teollisuutta sisältävä Samaran piiri on perustettu vuonna 1977. Naapuripiirejä ovat lännessä Kirkkopiiri Dneprin oikealla puolella sekä Amur-Nyžnodniprovskin piiri ja Teollisuuspiiri Dneprin vasemmalla rannalla. Pohjoisessa, idässä ja etelässä Samaran piiri rajautuu Dnipropetrovskin alueen Dnipron piirin muihin osiin. Piirin väestöarvio on 77 092 (2008). Väestönlaskennoissa asukasmäärä olivat 89 961 (VL 1989) ja 80 157 (VL 2001). Dnipron Samaran piirissä sijaitsee muun muassa: * Ihrenin rautatieasema (Ігрень) Мерефо-Херсонський міст з висоти.jpg|Merefo-Hersonin rautatiesilta yhdistää Dnipron Kirkkopiirin ja Dneprin pohjoispuolisen osan Samaran piiristä. South bridge Dnipropetrovsk from GOROD.DP.UA.jpg|Eteläinen silta yhdistää Samaran piirin itäosat Kirkkopiiriin. Street in Dnipro, Ukraine; 24.10.19 (16).jpg|Malynovskohon katua. Samars'kyi district, Dnipro, Dnipropetrovsk Oblast, Ukraine - panoramio (1).jpg|Kirkko Samaran piirin Nyžnodniprovsk- Vuzolissa. Одинковка храм.jpg|Odykivkan kirkko. Igren 20231123.jpg|Ihrenin rautatieasema. Ігрень Храм Святого князя Олександра Невського.jpg|Kirkko Ihrenissä. Приднепровская ТЭС Prydniprovsk thermal power station.jpg|Fossiilisilla polttoaineilla toimiva Prydneproskin lämpövoimalaitos. Приднепровск церковь.jpg| Prydneproskin kirkko. ==Lähteet== ==Aiheesta muualla== * Samaran piirin rajat Open Street Map -kartalla (OSM) (openstreetmap.org) Luokka:Dnipron piirit
Ardon Jashari

Ardon Jashari (s. 30. heinäkuuta 2002 Cham) on sveitsiläinen jalkapalloilija, pelipaikaltaan puolustava keskikenttäpelaaja. Hän on pituudeltaan 181-senttimetrinen. Hän edustaa kaudella 2024–2025 Belgian liigassa pelaavaa Club Bruggea. Hän pelasi Sveitsin A-maajoukkueessa ensimmäisen kerran vuonna 2022. Jashari pelasi FC Luzernin junioreissa vuodesta 2013. Hän pelasi ensimmäisen kerran Luzernin edustusjoukkueessa kauden 2019–2020 lopulla heinä- elokuussa 2020. Hän on pelannut Sveitsin Superliigassa kauden 2023–2024 loppuun mennessä 89 ottelua ja tehnyt niissä seitsemän maalia. Hän siirtyi kesällä 2024 belgialaisseura Club Bruggeen. Jashari pelasi Sveitsin alle 21-vuotiaiden maajoukkueessa kahdeksan ottelua, joista neljä kuului alle 21-vuotiaiden EM-kilpailuihin 2023. Hän pelasi Sveitsin A-maajoukkueessa ensimmäisen kerran syyskuussa 2022 Kansojen liigan ottelussa Tšekkiä vastaan. Toisen kerran hän pääsi A-maajoukkueessa kentälle MM-kilpailuissa 2022 Portugalia vastaan pelatun tappiollisen neljännesvälierän viime hetkillä. Tämän jälkeen hän ei ole A-maajoukkueessa pelannut ja jäi vaihtopelaajaksi vuoden 2024 EM-kilpailuissakin. == Lähteet == Luokka:Sveitsiläiset jalkapalloilijat Luokka:Vuonna 2002 syntyneet Luokka:Elävät henkilöt
Ende

Ende on muun muassa seuraavien henkilöiden sukunimi: * Edgar Ende (1901–1965), saksalainen taidemaalari ja kirjailija * Hermann Ende (1829–1907), saksalainen arkkitehti * Michael Ende (1929–1995), saksalainen kirjailija ja antroposofi * Sonja van den Ende (s. 1964), alankomaalainen kansalaisjournalisti, Venäjä- mieliseksi salaliittoteoreetikoksikin sanottu.
Heidi Iivari

Heidi Iivari (s. 1974 Espoo) on suomalais-virolainen runoilija, suomentaja ja kirjallisuuskouluttaja. Koulutukseltaan hän on filosofian maisteri, joka meni Tarttoon vaihto-opiskelijaksi 1999 ja muutti sinne pysyvästi 2006. Osaltaan kaupungin aktiivisen lavarunousyhteisön innostamana hänestä tuli lopulta tarttolaiskirjailija. Iivari on työskennellyt Tarton yliopistossa suomen kielen opettajana ja Suomen Viron-instituutin kulttuurisihteerinä. Iivari on vuoteen 2024 mennessä kirjoittanut kaksi kaksikielistä (suomi ja viro) runoteosta, suomentanut virolaista kirjallisuutta ja kirjoittanut myös esimerkiksi virolaiseen, viikoittain ilmestyvään Sirp-kulttuurilehteen. == Teokset == * * == Suomennokset == * * == Lähteet == Luokka:Suomalaiset runoilijat Luokka:Suomentajat Luokka:Virolaiset runoilijat Luokka:Vuonna 1974 syntyneet Luokka:Elävät henkilöt
Hermann Ende

Hermann Ende (1829–1907) oli saksalainen arkkitehti. Hän oli Berliinin teknillisen korkeakoulun professorina vuoteen 1885, taidekorkeakoulun toisen mestariateljeen johtajana vuoteen 1901. Hän perusti Wilhelm Böckmannin kanssa ensimmäisen arkkitehtitoimiston, jonka merkitys uuden Berliinin rakennustaiteellisen kehityksen 1800-luvun viimeisinä vuosikymmeninä oli hyvin merkittävä. Toimiston suuria töitä olivat Museum für Völkerkunde 1886, Ständeshaus der Provinz Brandenburg ja eläintieteellisen puiston rakennuksia Berliinissä; Danzigin Landeshaus 1881 ja synagoga 1884; Dessaun perintöruhtinaan barokkityylinen palatsi; Deutsches Haus Brnossa. Lisäksi hän suunnitteli lukuisia pankki- ja muita liikepalatseja ja erityisesti huviloita ja maaseudun asuinrakennuksia saksalaisen ja italialaisen renessanssin tyyliin. Japanin hallitukselta hän 1886 sai tehtäväkseen useita monumentaalisia valtionrakennuksia.Tietosanakirja 1909, osa 11, Hakusana: Ende, Hermann ==Lähteet== ==Aiheesta muualla== Luokka:Saksalaiset arkkitehdit Luokka:Vuonna 1829 syntyneet Luokka:Vuonna 1907 kuolleet
Andrea Bocskor

Andrea Bocskor (s. 11. elokuuta 1978 Berehove, Ukrainan SNT) on unkarilainen poliitikko. Bocskor edustaa Fidesz-puoluetta. Bocskor on toiminut Euroopan parlamentin jäsenenä heinäkuusta 2014 lähtien. Hän toimii Euroopan parlamentissa sitoutumattomien ryhmässä. Aikaisemmin Bocksor on toiminut keskusta-oikeistolaisessa EPP-ryhmässä. == Lähteet == == Aiheesta muualla == * Luokka:Unkarilaiset europarlamentaarikot Luokka:Vuonna 1978 syntyneet Luokka:Elävät henkilöt
Andor Deli

Andor Deli (s. 2. toukokuuta 1977 Bečej, Jugoslavia) on unkarilainen poliitikko. Deli edustaa Fidesz-puoluetta. Deli on toiminut Euroopan parlamentin jäsenenä heinäkuusta 2014 lähtien. Hän toimii Euroopan parlamentissa sitoutumattomien ryhmässä. Aikaisemmin Deli on toiminut keskusta-oikeistolaisessa EPP-ryhmässä. == Lähteet == == Aiheesta muualla == * Luokka:Unkarilaiset europarlamentaarikot Luokka:Vuonna 1977 syntyneet Luokka:Elävät henkilöt
Kinga Gál

Kinga Gál (s. 6. syyskuuta 1970 Cluj-Napoca, Romania) on unkarilainen poliitikko. Gál edustaa Fidesz-puoluetta. Gál on toiminut Euroopan parlamentin jäsenenä heinäkuusta 2004 lähtien. Hän toimii Euroopan parlamentissa sitoutumattomien ryhmässä. Aikaisemmin Gál on toiminut keskusta- oikeistolaisessa EPP-ryhmässä. == Lähteet == == Aiheesta muualla == * Luokka:Unkarilaiset europarlamentaarikot Luokka:Vuonna 1970 syntyneet Luokka:Elävät henkilöt
Beauharnais

Beauharnais on ranskalainen sukunimi muun muassa seuraavilla henkilöillä: * Alexandre de Beauharnais (1760–1794), ranskalainen kenraali ja liberaalipoliitikko Ranskan vallankumouksen aikana * Eugène de Beauharnais (1781–1824), ranskalainen sotilas ja keisari Napoleonin poikapuoli, Italian kuningaskunnan varakuningas * Hortense de Beauharnais (11783–1837), Hollannin kuningatar ja kuningas Ludvig Bonaparten puoliso * Joséphine de Beauharnais (1763–1814), Napoléon Bonaparten ensimmäinen vaimo ja Ranskan keisarinna
Enikő Győri

Enikő Győri (s. 17. heinäkuuta 1968 Budapest, Unkari) on unkarilainen poliitikko. Győri edustaa Fidesz-puoluetta. Győri on toiminut Euroopan parlamentin jäsenenä vuosina 2009–2010 ja uudelleen heinäkuusta 2019 lähtien. Hän toimii Euroopan parlamentissa sitoutumattomien ryhmässä. Aikaisemmin Győri on toiminut keskusta-oikeistolaisessa EPP-ryhmässä. == Lähteet == == Aiheesta muualla == * Luokka:Unkarilaiset europarlamentaarikot Luokka:Vuonna 1968 syntyneet Luokka:Elävät henkilöt
András Gyürk

András Gyürk (s. 2. joulukuuta 1972 Budapest, Unkari) on unkarilainen poliitikko. Gyürk edustaa Fidesz-puoluetta. Gyürk on toiminut Euroopan parlamentin jäsenenä huhtikuusta 2003 lähtien. Hän toimii Euroopan parlamentissa sitoutumattomien ryhmässä. Aikaisemmin Gyürk on toiminut keskusta-oikeistolaisessa EPP-ryhmässä. == Lähteet == == Aiheesta muualla == * Luokka:Unkarilaiset europarlamentaarikot Luokka:Vuonna 1972 syntyneet Luokka:Elävät henkilöt
Balázs Hidvéghi

Balázs Hidvéghi (s. 28. marraskuuta 1970 Budapest, Unkari) on unkarilainen poliitikko. Hidvéghi edustaa Fidesz-puoluetta. Hidvéghi on toiminut Euroopan parlamentin jäsenenä vuonna 2014 ja uudelleen heinäkuusta 2019 lähtien. Hän toimii Euroopan parlamentissa sitoutumattomien ryhmässä. Aikaisemmin Hidvéghi on toiminut keskusta-oikeistolaisessa EPP-ryhmässä. == Lähteet == == Aiheesta muualla == * Luokka:Unkarilaiset europarlamentaarikot Luokka:Vuonna 1970 syntyneet Luokka:Elävät henkilöt
Ádám Kósa

Ádám Kósa (s. 1. heinäkuuta 1975 Budapest, Unkari) on unkarilainen poliitikko. Kósa edustaa Fidesz-puoluetta. Kósa on toiminut Euroopan parlamentin jäsenenä heinäkuusta 2009 lähtien. Hän toimii Euroopan parlamentissa sitoutumattomien ryhmässä. Aikaisemmin Kósa on toiminut keskusta-oikeistolaisessa EPP-ryhmässä. == Lähteet == == Aiheesta muualla == * Luokka:Unkarilaiset europarlamentaarikot Luokka:Vuonna 1975 syntyneet Luokka:Elävät henkilöt
Ernő Schaller-Baross

Ernő Schaller-Baross (s. 30. tammikuuta 1987 Budapest, Unkari) on unkarilainen poliitikko. Schaller-Baross edustaa Fidesz-puoluetta. Schaller-Baross on toiminut Euroopan parlamentin jäsenenä tammikuusta 2021 lähtien. Hän toimii Euroopan parlamentissa sitoutumattomien ryhmässä. Aikaisemmin Schaller-Baross on toiminut keskusta-oikeistolaisessa EPP-ryhmässä. == Lähteet == == Aiheesta muualla == * Luokka:Unkarilaiset europarlamentaarikot Luokka:Vuonna 1987 syntyneet Luokka:Elävät henkilöt
Edina Tóth

Edina Tóth (s. 11. maaliskuuta 1975 Budapest, Unkari) on unkarilainen poliitikko. Tóth edustaa Fidesz-puoluetta. Tóth on toiminut Euroopan parlamentin jäsenenä heinäkuusta 2019 lähtien. Hän toimii Euroopan parlamentissa sitoutumattomien ryhmässä. Aikaisemmin Tóth on toiminut keskusta-oikeistolaisessa EPP-ryhmässä. == Lähteet == == Aiheesta muualla == * Luokka:Unkarilaiset europarlamentaarikot Luokka:Vuonna 1975 syntyneet Luokka:Elävät henkilöt
László Trócsányi

László Trócsányi (s. 6. maaliskuuta 1956 Budapest, Unkari) on unkarilainen poliitikko. Trócsányi edustaa Fidesz-puoluetta. Trócsányi on toiminut Euroopan parlamentin jäsenenä heinäkuusta 2019 lähtien. Hän toimii Euroopan parlamentissa sitoutumattomien ryhmässä. Aikaisemmin Trócsányi on toiminut keskusta-oikeistolaisessa EPP-ryhmässä. == Lähteet == == Aiheesta muualla == * Luokka:Unkarilaiset europarlamentaarikot Luokka:Vuonna 1956 syntyneet Luokka:Elävät henkilöt
Sunčana Glavak

Sunčana Glavak (s. 9. joulukuuta 1968 Čakovec, Jugoslavia) on kroatialainen poliitikko. Glavak edustaa Kroatian demokraattista liittoa. Glavak on toiminut Euroopan parlamentin jäsenenä joulukuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1968 syntyneet Luokka:Kroatialaiset europarlamentaarikot
Max Pallenberg

Max Pallenberg (18. joulukuuta 1877 Wien – 26. kesäkuuta 1934 Karlovy Vary, Tšekkoslovakia) oli itävaltalainen näyttelijä, laulaja ja koomikko.Max Pallenberg kuollut, Helsingin Sanomat, 27.06.1934, nro 168, s. 6, Kansalliskirjaston digitaaliset aineistot. Viitattu 29.06.2024Max Pallenberg död, Hufvudstadsbladet, 28.06.1934, nro 169, s. 7, Kansalliskirjaston digitaaliset aineistot. Viitattu 29.06.2024 Koulut käytyään Pallenberg oli jonkin aikaa liikealalla kunnes hän liittyi 1897 erääseen kiertävään teatteriin. Hän oli sitten näyttelijänä teattereissa Pressburgissa (Bratislavassa), Bad Ischlissä, Olmützissä ja Wienissä, josta hän siirtyi Berliiniin, päätyen lopuksi Max Reinhardtin teatteriin. 1930-luvulla Pallenberg piti useissa eri Keski-Euroopan teattereissa vierailunäytäntöjä. Hitlerin valtaantulon jälkeen juutalaissyntyinen Pallenberg joutui lähtemään Saksasta. Hän esiintyi sitten Prahassa ja myös ulkomaisilla näyttämöillä. Max Pallenberg oli naimisissa kuuluisan berliiniläisen operetti- ja revyytähden Fritzi Massaryn kanssa. Pallenberg kuoli kesäkuun lopulla 1934 lentokoneonnettomuudessa Tšekkoslovakiassa Karlsbadin (Karlovy Vary) lähellä. Samassa lento-onnettomuudessa kuoli suomalainen liikemies Moses Skurnik. Pallenbergin ja Moses Skurnikin oli määrä lähteä tavallisella vuorolentokoneella Prahasta Karlsbadiin, mutta kaikki lentovuoron paikat olivat jo varatut. He vuokrasivat sitten yhdessä ylimääräisen koneen ja lähtivät sillä matkaan, Karl Tomischekin toimiessa ohjaajana. Koneen ohjauslaite joutui epäkuntoon koneen lähestyessä Karlsbadin lentokenttää ja kone syöksyi maahan noin 30 metrin korkeudesta kaivautuen moottoreineen syvälle maahan. Maahantörmäyksessä koneen bensiinisäiliö syttyi tuleen ja kaikki koneessa olleet saivat surmansa. Johtaja Moses Skurnik kuollut, Helsingin Sanomat, 28.06.1934, nro 169, s. 2, Kansalliskirjaston digitaaliset aineistot. Viitattu 22.06.2024 == Lähteet == Luokka:Itävaltalaiset näyttelijät Luokka:Lento-onnettomuudessa kuolleet Luokka:Vuonna 1877 syntyneet Luokka:Vuonna 1934 kuolleet
Karlo Ressler

Karlo Ressler (s. 26. joulukuuta 1989 Zagreb, Jugoslavia) on kroatialainen poliitikko. Ressler edustaa Kroatian demokraattista liittoa. Ressler on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1989 syntyneet Luokka:Kroatialaiset europarlamentaarikot
Tomislav Sokol

Tomislav Sokol (s. 20. syyskuuta 1982 Zagreb, Jugoslavia) on kroatialainen poliitikko. Sokol edustaa Kroatian demokraattista liittoa. Sokol on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1982 syntyneet Luokka:Kroatialaiset europarlamentaarikot
Željana Zovko

Željana Zovko (s. 25. maaliskuuta 1970 Mostar, Jugoslavia) on kroatialainen poliitikko. Zovko edustaa Kroatian demokraattista liittoa. Zovko on toiminut Euroopan parlamentin jäsenenä lokakuusta 2016 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1970 syntyneet Luokka:Kroatialaiset europarlamentaarikot
Michael MacCracken

Michael MacCracken (s. 1942 Schenectady, New York) on yhdysvaltalainen ilmakehän tutkimukseen erikoistunut fyysikko.Oral History Interviews: Michael MacCracken American Institute of Physics, viitattu 29.6.2024 MacCracken sai kandidaatin arvon teknisissä tieteissä Princetonin yliopistosta vuonna 1964 ja väitteli filosofian tohtoriksi soveltavissa luonnontieteissä Kalifornian yliopistosta, Davisista vuonna 1968. Hän käytti väitöskirjassaan 2D-ilmastomallinnusta, jota vasten tarkasteli useita hypoteeseja jääkausien syistä. MacCracken liittyi valmistuttuaan Lawrence Livermore National Laboratoryn palvelukseen ilmakehäfyysikkona. Hän on muun muassa mallintanut ilmastonmuutokseen ja ilmanlaatuun vaikuttavia tekijöitä. Hän oli Lawrence Livermore National Laboratoryn ilmakehän tutkimuksen ja geofysiikan laitoksen varajohtaja vuosina 1974–1987 ja johtaja vuosina 1987–1993.Michael MacCracken Aspen Global Change Institute, viitattu 29.6.2024 MacCracken aloitti vuonna 1993 työskentelyn USA:n globaalin muutoksen tutkimusohjelman (USGCRP) vanhempana tutkijana ja sen toimiston ensimmäisenä johtajana. Vuonna 2002 hänet nimitettiin Washington DC:n ilmastoinstituutin ilmastonmuutosohjelmien päätutkijaksi ja vuonna 2003 International Association of Meteorology and Atmospheric Sciencesin (IAMAS) puheenjohtajaksi. == Lähteet == Luokka:Yhdysvaltalaiset fyysikot Luokka:Geofyysikot Luokka:Vuonna 1942 syntyneet Luokka:Elävät henkilöt
Samara (Dnepr)

Samara () on Dneprin vasen sivujoki, jonka 320 kilometriä pitkä pääuoma virtaa Donetskin, Harkovan ja Dnipropetrovskin alueilla Ukrainassa. Samaran tärkein sivuhaara Vovtša liittyy Samaraan sen alajuoksulla. Dneprin vesivoimalaitoksen rakentaminen (1927-1932) synnytti Dneprin tekojärven, jossa Samaran laskukohta Dnepriin nykyisin sijaitsee. Samarajoen alin juoksu on laajentunut niin, että sitä kutsutaan toisinaan omaksi tekojärvekseen nimellä Samaranlahti (; vuoteen 2015 saakka Leninin järvi). Joki saa alkunsa Donetskin alue Kramatorskin piiristä. Siellä joen alkuosuus voi kuivua erillisiksi mutalammikoiksi kesäisin. Alempana jokea säännöstellään useilla lammikoilla ja tekojärvillä, joiden vettä käytetään kasteluun, raakavetenä ja kalankasvatukseen. Alempana joki muodostaa jokilaakson, joka laajenee 2,5 kilometrin, enimmillään 12 kilometrin leveyteen. Joki on keski- ja alajuoksulla tyypillisesti 40-60 metriä leveä, enimmillään 300 m. Joki laskee juoksullaan verraten loivasti, kaltevuus keskimäärin 0,33 m/km. Vesi on peräisin erityisesti sulamisvesistä, mutta myös sateista. Joen alkupää jäätyy talvisin joulu-maaliskuussa, jääpeite ei ole vakaata. Alajuoksulla jokivarrelle on paikoin rakennettu suojapenkereitä. Joki laskee Dnipropetrovskin alueen Novomoskovskin ja Pidhorodnen kaupunkien kautta Dnepriin. Ylempänä joen pääuoman varrella sijaitsevia paikkakuntia ovat Pavlohrad ja Ternivka sekä Donetskin alueen Oleksandrivka. Nykyisen Dnipron kaupungin itäosat muodostavat joen laskukohtaa ympäröivän Samaran piiriksi kutsutun kaupunkipiirin. На Самарі червень.jpg| Самара-2010.JPG| Река Волчья возле Павограда - panoramio.jpg|Samaran sivujoki Vovtša Pavlohradin lähistöllä. Горбатый мост зимою - panoramio.jpg|Joen ylittävä kevyen liikenteen silta Novomoskovskissa talvella. River Samara.jpg|Samarajokea. Dnipropetrovs'kyi district, Dnipropetrovsk Oblast, Ukraine - panoramio.jpg|Rantahotelli- ja kylpyläalue Pidhorodnessa jo Dneprin tekojärveen liittyneen Samarajoen laajentuman, eli Samaranlahden äärellä. Самарська Затока з висоти.jpg|Samaranlahtea (Самарська затока) dronekuvassa pohjoisesta katsoen. ==Lähteet== ==Aiheesta muualla== * Luokka:Ukrainan joet Luokka:Dneprin vesistö
Montgenèvre

Montgenèvre on kunta eteläisessä Ranskassa Hautes-Alpesin departementissa Provence-Alpes-Côte d’Azurin alueella. Se sijaitsee noin 12 kilometriä Briançonin kaupungista koilliseen Italian rajalla. Kunnan alueella on osa ranskalais-italialaista Voie Lactée (Linnunrata) hiihtokeskusta, joka on maailman viidenneksi suurin hiihtokeskus. Koska kunta sijaitsee rajaseudulla, se on ollut strategisesti merkittävä. Kunnan alueella on useita linnoituksia. Vuonna 1882 Saksan keisarikunnan, Itävalta-Unkarin ja Italian solmima kolmiliitto tarvitsi linnoitusta Ranskan vastaiselle rajalle. Italialaiset rakensivat Mont Chabertonin vuorelle Chabertonin linnoituksen yli 3 130 metriä merenpinnan yläpuolelle. Se oli tuolloin maailman korkeimmalla oleva linnoitus. Pariisin rauhansopimuksessa vuonna 1947 linnoitus tuli ranskalaisten hallintaan. ==Lähteet== ==Aiheesta muualla== Luokka:Hautes- Alpesin kunnat
Limingan rauhanyhdistys

Limingan rauhanyhdistys on Limingassa Tupoksentien varrella sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, nuorteniltoja sekä perhe- ja diakoniatyötä. Limingan rauhanyhdistys on perustettu vuonna 1934. Limingan rauhanyhdistykseen kuuluu noin 600 jäsentä. Rauhanyhdistyksen toimitalo on kooltaan noin 1200 neliömetriä ja salissa on istumapaikkoja 500 henkilölle. Rauhanyhdistyksellä on seurasali, kahvio, suurtalouskeittiö, lastenhoitohuone sekä kolme kerhotilaa. Toimitalo on vihitty käyttöön 21. syyskuuta 2014. == Lähteet == Rauhanyhdistys Luokka:Vanhoillislestadiolaiset rauhanyhdistykset
Tyrnävän rauhanyhdistys

Tyrnävän rauhanyhdistys on Tyrnävällä Tupoksentien varrella sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää muun muassa seuroja, lapsi- ja nuorisotyötä, perhe- ja diakoniatyötä. Tyrnävän rauhanyhdistys on perustettu vuonna 1926. Rauhanyhdistyksen toimitalo on rakennettu vuonna 1979 ja rauhanydhsitykseen kuuluu lähes 400 jäsentä. Lisäksi toiminnan piirissä on noin 550 lasta ja nuorta. Tyrnävän rauhanyhdistystä laajennettiin vuonna 2014 ja uudistuksen yhteydessä rakennettiin uusi seurasali, eteistilat ja kerhotiloja. == Historia == Tyrnävän rauhanyhdistys perustettiin vuonna 1920, mutta vasta vuonna 1926 se rekisteröitiin ja sen säännöt vahvistettiin. Sääntöjen mukaan yhdsityksen tarkoitus on elvyttää hengellistä elämää paikkakunnalla. Kokoontumispaikaksi rauhanyhdistys osti Högmanin talon Tyrnävän keskustasta. Rauhanyhdistys on pitänyt seuroja säännöllisesti vuodesta 1923 alkaen. Seuroja pidettiin rauhanyhdistyksen lisäksi myös paljon kodeissa. 1970-luvulla tuli ajankohtaisesksi uuden toimitalon rakentaminen. Uusi toimitalo valmistui vuonna 1979, lähes täysin talkootyönä. Toimitalon uusi sijainti oli Liisantien varressa lähellä kirkkoa. == Lähteet == Rauhanyhdistys Luokka:Vanhoillislestadiolaiset rauhanyhdistykset
Tobias Lindholm

Tobias Lindholm (s. 5. heinäkuuta 1977 Kööpenhamina) on tanskalainen elokuvaohjaaja ja käsikirjoittaja. Lindholm valmistui Tanskan kansallisesta elokuvakoulusta vuonna 2007. Vuonna 2010 hän debytoi käsikirjoittajana Thomas Vinterbergin elokuvassa Submarino, ja myöhemmin samana vuonna hän teki elokuvaohjauksen debyyttinsä vankiladraamassa R. Vuonna 2011 hän voitti yhdessä Michael Noerin kanssa parhaan tanskalaisen elokuvan Bodil-palkintoa. Myöhemmin hän sai käsikirjoittajaksi elokuvan Jahti ja tanskalaisen televisiosarjan Vallan linnake. Vuonna 2015 julkaistiin elokuva Krigen, jonka ohjauksesta ja käsikirjoituksesta vastasi Lindholm. Krigen sai myöhemmin parhaan kansainvälisen elokuvan Oscar-ehdokkuuden. ==Aiheesta muualla== * Luokka:Tanskalaiset elokuvaohjaajat Luokka:Vuonna 1977 syntyneet Luokka:Elävät henkilöt
Tommie Gorman

Tommie Gorman (3. huhtikuuta 1956 – 25. kesäkuuta 2024) oli irlantilainen toimittaja.Tommie Gorman obituary The Irish Times 29.6.2024, viitattu 30.6.2024 Gorman oli kotoisin Sligon kreivikunnasta. Hän opiskeli Summerhill Collegessa ja Rathmines College of Further Educationissa. Hän työskenteli kolmen vuoden ajan Ballinan paikallislehdistössä ja siirtyi sitten vuonna 1980 Raidió Teilifís Éireannin (RTÉ) palvelukseen. Gorman työskenteli vuodesta 1989 RTÉ:n Eurooppa-toimittajana Brysselissä ja vuodesta 2001 Pohjois-Irlannin- toimittajana. Hän jäi eläkkeelle huhtikuussa 2021. Gorman teki tunnetun haastattelun jalkapalloilija Roy Keanesta tämän riideltyä julkisesti manageri Mick McCarthyn kanssa Irlannin joukkueen ollessa Saipanilla valmennettavana vuoden 2002 jalkapallon MM-kilpailuihin.Former RTÉ journalist Tommie Gorman dies aged 68 RTÉ 26.6.2024, viitattu 30.6.2024 Gorman sai myös poliitikoilta tunnustusta yhteyksien rakentamisesta eri osapuolten välille Pohjois-Irlannin konfliktin aikana.Funeral for veteran RTÉ journalist held in County Sligo BBC 29.6.2024, viitattu 30.6.2024 Gorman teki monia dokumentteja, joihin kuuluivat The Queen's Speech, Paisley – from Troublemaker to Peacemaker ja Inside Court No. 5. Viimeksi mainittu käsitteli Michaela McAreaveyn murhaoikeudenkäyntiä Mauritiuksella. Gormanilla todettiin vuonna 1994 harvinainen levinnyt haimasyöpätyyppi, neuroendokriininen kasvain, joka oli hitaasti etenevä, mutta parantumaton. Toimittaja käsitteli vaiheitaan sairauden kanssa dokumenteissa Europe, Cancer and Me ja Ireland, Cancer and Me (2021Aoife Horan, Inside RTE’s Tommie Gorman’s 30-year health battle with rare cancer from pioneering treatment abroad to ‘bring hope’ vow The Irish Sun 26.6.2024, viitattu 30.6.2024 ).Tommie Gorman, Hope, mortality, and the battle against a complex form of cancer The Currency 1.1.2024, viitattu 30.6.2024 RTE’s Tommie Gorman: ‘Cancer has given me perspective and I’ve had 21 years since I was diagnosed’ Irish Independent 12.11.2015, viitattu 30.6.2024 Sairauden palattua aktiiviseen vaiheeseen vuonna 2008 hän sai Uppsalassa tautiin suunnattua PRRT-hoitoa, jota ei vielä ollut saatavilla Irlannissa. Gorman sai Freeman of Sligo -arvon vuonna 2003 ja Galwayn yliopiston myöntämän kunniaoppiarvon vuonna 2011. Jäätyään eläkkeelle vuonna 2021 Gorman jatkoi uraansa kolumnistina. Hänellä oli vaimo ja kaksi lasta. Gorman kuoli 68-vuotiaana pitkään sairastettuaan. Hänen hautajaisiinsa osallistuivat poliitikot Simon Harris, Michelle O’Neill, Gerry Adams ja Arlene Foster. == Lähteet == Luokka:Irlantilaiset toimittajat Luokka:Vuonna 1956 syntyneet Luokka:Vuonna 2024 kuolleet
Kolkin kartano

Kolkin kartano on kartano Merikaarrossa, Vaasan Vähässäkyrössä.Mäenpää: Merikaarto ja sen elävä historia, s. 162–164 Kartano on rakennettu 1700–1800-luvun vaihteessaMäenpää: Merikaarto ja sen elävä historia, s. 162–164 ja se kuuluu ympäristöineen Suomen valtakunnallisesti merkittäviin rakennettuihin kulttuuriympäristöihin. Nykyisillään kartanoa on kunnostettu ja siellä järjestetään ravintola- ja juhlatoimintaa. ==Lähteet== * ===Viitteet=== Luokka:Suomen 1800-luvulla rakennetut rakennukset ja rakennelmat Luokka:Suomen 1700-luvulla rakennetut rakennukset ja rakennelmat Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen kartanot Luokka:Vaasan rakennukset ja rakennelmat Luokka:Vähäkyrö
Gladstad

Gladstad on taajama Vegan kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 0,5 neliökilometriä ja asukasluku 301 vuonna 2023. ==Lähteet== ==Aiheesta muualla== Luokka:Norjan taajamat Luokka:Vega
Vegan kirkko

Vegan kirkko () on Vegan kunnassa Nordlandin läänissä Norjassa sijaitseva puinen pitkäkirkko vuodelta 1864. ==Lähteet== ==Aiheesta muualla== Luokka:Norjan puukirkot kirkko
Bremsteinin majakka

Bresteinin majakka () on Vegan kunnassa Nordlandin läänissä Norjassa sijaitseva majakka. Se perustettiin vuonna 1925, automatisoitiin 1980 ja jätettiin miehittämättömäksi 1982. ==Lähteet== ==Aiheesta muualla== Luokka:Norjan majakat Luokka:Vega
Bleik

Bleik on kalastajakylä ja taajama Andøyn kunnassa Nordlandin läänissä Norjassa. Taajaman pinta-ala on 0,4 neliökilometriä ja asukasluku 456 vuonna 2023. Bleiksøya.jpg|Bleikin vieressä sijaitsevalla Bleiksøya-saarella pesii paljon lintuja. ==Lähteet== ==Aiheesta muualla== Luokka:Andøy Luokka:Norjan taajamat
Andenes

Andenes on taajama Andøyn kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 1,8 neliökilometriä ja asukasluku 2 535 vuonna 2023. Andenesin merkittävin elinkeino on kalastus ja siihen liittyvä teollisuus. Andenes oli itsenäinen kunta vuosina 1924–1964. ==Kuvia== Fishing Boats, Andenes.jpg|Kalastusveneitä satamassa Andenes kyrkje.jpg|Andenesin kirkko Andenes fyr 01.jpg|Andenesin majakka ==Lähteet== ==Aiheesta muualla== Luokka:Andøy Luokka:Norjan entiset kunnat Luokka:Norjan taajamat
Andenesin kirkko

Andenesin kirkko () on Andøyn kunnassa Nordlandin läänissä Norjassa sijaitseva puinen pitkäkirkko vuodelta 1876. ==Lähteet== ==Aiheesta muualla== Luokka:Norjan puukirkot Luokka:Andøy
Dverbergin kirkko

Dverbergin kirkko () on Andøyn kunnassa Nordlandin läänissä Norjassa sijaitseva kahdeksankulmainen puukirkko vuodelta 1843. ==Lähteet== ==Aiheesta muualla== Luokka:Norjan puukirkot Luokka:Andøy
Andenesin majakka

Andenesin majakka () on Andøyn kunnassa Nordlandin läänissä Norjassa sijaitseva majakka. Se perustettiin vuonna 1925 ja automatisoitiin sekä jätettiin miehittämättömäksi 1978. ==Lähteet== ==Aiheesta muualla== Luokka:Norjan majakat Luokka:Andøy
Bjørnskinnin kirkko

Bjørnskinnin kirkko () on Andøyn kunnassa Nordlandin läänissä Norjassa sijaitseva puinen pitkäkirkko vuodelta 1885. ==Lähteet== ==Aiheesta muualla== Luokka:Norjan puukirkot Luokka:Andøy
Hot Rock & Alternative Songs

Hot Rock & Alternative Songs (aiemmin Rock Songs ja Hot Rock Songs) on yhdysvaltalaisen Billboard-lehden julkaisema musiikkilista. Listaa on julkaistu kesäkuusta 2009 lähtien, ja se järjestää kappaleet niiden toistomäärien mukaisesti yhdysvaltalaisilla vaihtoehtorock-, valtavirtarock- ja niin sanotuilla triple A -radioasemilla. Lokakuusta 2012 lähtien lista on huomioinut myös kappaleiden digitaalisen latauksen ja striimauksen suoratoistopalveluissa. == Lähteet == Luokka:Billboardin musiikkilistat
Fornesin kirkko

Fornesin kirkko () on Andøyn kunnassa Nordlandin läänissä Norjassa sijaitseva puinen pitkäkirkko vuodelta 1964. ==Lähteet== ==Aiheesta muualla== Luokka:Norjan puukirkot Luokka:Andøy
Svante Lundkvist

Svante Lundkvist (1919–1991) oli ruotsalainen sosiaalidemokraattinen poliitikko. Hän istui valtiopäivillä vuosina 1959–1987 ja toimi Ruotsin liikenne- ja viestintäministerinä 1967–1969, julkishallintoministerinä 1969–1973 sekä maatalousministerinä 1973–1976 ja 1982–1986. ==Kuvia== Stadsråd Svante Lundqvist av Mats Lodén, Tunagården Eskilstuna.JPG|Svante Lundkvistia esittävä patsas Eskilstunassa. ==Lähteet== ==Aiheesta muualla== * Svante Lundkvist Ruotsin valtiopäivien verkkosivuilla Luokka:Ruotsin sosiaalidemokraattisen työväenpuolueen poliitikot Luokka:Ruotsin ministerit Luokka:Ruotsin maatalousministerit Luokka:Vuonna 1919 syntyneet Luokka:Vuonna 1991 kuolleet
Adam Obert

Adam Obert (s. 23. elokuuta 2002 Bratislava) on slovakialainen jalkapalloilija, pelipaikaltaan keskuspuolustaja. Hän edustaa Italian Serie A:ssa pelaavaa Cagliaria. Hän on pelannut Slovakian A-maajoukkueessa vuodesta 2022. Obert siirtyi elokuussa 2018 tšekkiläisestä Zbrojovka Brnosta italialaisseura Sampdorian junioreihin. Kesällä 2021 hän siirtyi toiseen italialaisseuraan Cagliariin ja pelasi kaudella 2021–2022 kuusi Serie A -ottelua, joissa hän oli kolme kertaa avauskokoonpanossa. Kaudella 2022–2023 Cagliari pelasi Serie B:ssä ja Obert pelasi 29 liigaottelua ja neljä nousukarsintaottelua. Näissä hän oli yhteensä 26 kertaa avauskokoonpanossa. Kaudella 2023–2024 hän pelasi Serie A:ssa 17 ottelua, joissa hän oli kymmenen kertaa avauksessa. Obert pelasi useissa Slovakian nuorisomaajoukkueissa alle 16-vuotiaista alle 21-vuotiaisiin. Hän pelasi Slovakian A-maajoukkueessa ensimmäisen kerran marraskuussa 2022 ystävyysottelussa Chileä vastaan. Hän palasi maajoukkueeseen maaliskuussa 2024 ja kuuluu Slovakian joukkueeseen EM- kilpailuissa 2024. Hän on kesäkuun 29. päivään 2024 mennessä pelannut seitsemän A-maaottelua. Adam Obertin isoisä Jozef Obert oli Tšekkoslovakian maajoukkuejalkapalloilija ja sittemmin jalkapallovalmentaja. == Lähteet == Luokka:Slovakialaiset jalkapalloilijat Luokka:Vuonna 2002 syntyneet Luokka:Elävät henkilöt
Billboard Japan Hot 100

Billboard Japan Hot 100 on Billboard Japanin ylläpitämä musiikkilista, joka luetteloi viikoittain 100 suosituinta kappaletta Japanissa. Se huomioi fyysisen myynnin, digitaalisen myynnin ja latauksen, radiosoiton, Twitter- maininnat, Youtube- ja GyaO-katselut ja Gracenote-haut. Listaa on julkaistu vuodesta 2008 lähtien. == Lähteet == Luokka:Billboardin musiikkilistat Luokka:Japanin musiikki
Dávid Ďuriš

Dávid Ďuriš (s. 22. maaliskuuta 1999 Žilina) on slovakialainen jalkapalloilija, pelipaikaltaan hyökkääjä. Hän edustaa kotimaansa liigan MŠK Žilinaa mutta oli alkuvuoden 2024 lainalla Italian Serie B:ssä pelaavassa Ascolissa. Hän on pelannut Slovakian A-maajoukkueessa vuodesta 2022. Ďuriš pelasi synnyinkaupunkinsa MŠK Žilina -joukkueen junioreissa. Hän esiintyi edustusjoukkueessa ensimmäisen kerran Slovakian cupissa syyskuussa 2018 Tatran Krásnoa vastaan ja teki tuossa ottelussa maalin. Ensimmäisen ottelunsa Slovakian liigassa hän pelasi heinäkuussa 2019 Zemplín Michalovcea vastaan. Hän on pelannut kauden 2023–2024 loppuun mennessä Slovakian liigassa 130 ottelua, joissa hän on tehnyt 36 maalia. Hän siirtyi tammikuun 2024 lopulla kauden loppuun kestävällä lainasopimuksella italialaisseura Ascoliin ja pelasi Serie B:ssä 11 ottelua, joissa hän teki kaksi maalia. Ďuriš pelasi Slovakian alle 21-vuotiaiden maajoukkueessa. Hän pelasi Slovakian A-maajoukkueessa ensimmäisen kerran syyskuussa 2022 Kansojen liigan otteluissa Azerbaidžania ja Valko-Venäjää vastaan. Hän kuuluu Slovakian joukkueeseen EM-kilpailuissa 2024. Hän on kesäkuun 29. päivään 2024 mennessä pelannut 14 A-maaottelua, joissa hän on ollut kolme kertaa avauskokoonpanossa. Hän teki maalin lokakuussa 2023 EM- karsintaottelussa Luxemburgia vastaan. == Lähteet == Luokka:Slovakialaiset jalkapalloilijat Luokka:Vuonna 1999 syntyneet Luokka:Elävät henkilöt
Jeestiläiset

"Jeestiläiset" (viroksi jeestlased, jeestlane, venäjäksi естонцы ("jestontsi")) oli loukkaava nimitys etnisille virolaisille jotka oli tuotu Venäjältä Viroon toisen maailmansodan jälkeen täyttämään Neuvosto-Viron poliittiset virat Moskovalle uskollisilla poliitikoilla. Vaikka he olivat etnisesti virolaisia, he olivat kasvaneet venäläisessä ja neuvostoliittolaisessa ympäristössä, mistä johtuen monien heistä äidinkieli oli venäjä (etninen viron kieli oli heille toinen kieli),"War in the woods: Estonia's struggle for survival, 1944-1956", Mart Laar 1992, ss. 40, 41, . mistä johtuen he äänsivät vironkielisiä tekstejä joita heidän piti lukea puheissaan venäläisittäin. Termi "jeestiläiset" viittaa pilkkaavasti näiden henkilöiden vahvaan venäläiseen aksenttiin ja heidän huonoon viron kielen taitoonsa. Selvitäkseen tästä he lukivat kaikki puheensa paperista, ja äänsivät vironkielisen sanan eestlased ("virolaiset") muodossa jeestlased, mistä nimitys tulee. Tämä ja heidän venäläinen aksenttinsa oli niin huomattava että jotkut korkea-arvoiset poliitikot, kuten Karl Vaino, välttelivät pitämästä puheita viroksi. Vaikka jotkut heistä yrittivät sopeutua virolaiseen yhteiskuntaan, kuten Ivan Kebin, joka muutti nimensä Johannes Käbiniksi ja paransi huomattavasti viron kielen taitoaan, monet heistä pysyivät kulttuurillisesti ja kielellisesti venäläisinä.Romuald J. Misiunas, Rein Taagepera 1993: "The Baltic States, years of independence, 1940-1990", s. 149, . ==Aksentti== Kyseisten poliitikkojen venäläinen ääntämys sai heidät ääntämään sanan alussa olevan vokaalin "e" muodossa "je", ääntäen esimerkiksi sanat Eesti, eestlane, eestlased muodossa Jeesti, jeestlane, jeestlased. Tämä tapahtui myös muiden vokaalilla "e" alkavien sanojen kohdalla, koska latinalainen iso kirjain "E" näyttää kyrilliseltä kirjaimelta "Е", joka venäjäksi äännetään "je", kun taas kyrillinen iso kirjain "Э" äännetään "e", joten oikea venäläinen termi virolaisille on "эстонцы". ==Puolueiden kokoonpano== Kuten Mart Laar kirjoitti, Viron kommunistisen puolueen (EKP) jäsenistä vuonna 1946 52% oli venäläisiä, 27% kantavirolaisia ja 21% "jeestiläisiä". Moskova ei luottanut paikallisiin kommunisteihin (joista monet olivat niin kutsuttuja "kesäkuun kommunisteja" jotka kääntyivät kommunismiin Neuvostoliiton vuonna 1940 järjestämän kesäkuun vallankaappauksen myötä); ja vuonna 1952 EKP:n kärkikaarti muodostui pelkästään venäläisistä ja "jeestiläisistä". Syy tähän oli epäilys että monilla paikallisilla kommunisteilla, jotka olivat syntyneet itsenäisessä Virossa, voisi olla vielä hitunen nationalismia jäljellä.Eesti Päevaleht = Estniska Dagbladet 4. elokuuta 1979, s. 2 "SUUND" "Suojasään" aikana etnisten virolaisten lukumäärä EKP:ssa kasvoi hiljalleen, etenkin rivijäsenissä, mutta vielä vuonna 1966 EKP:n keskuskomiteassa oli vain 27% kantavirolaisia. ==Viitteet== Luokka:Etniset ja uskonnolliset haukkumasanat Luokka:Virolainen kulttuuri Luokka:Viron sosialistinen neuvostotasavalta Luokka:Viron historia Luokka:Viron kieli